Հիշեցնենք, որ 2013 թվականի նոյեմբերի 5-ին «Ցեղակրոն» կուսակցության առաջնորդ Շանթ Հարությունյանն ու նրա 12 ընկերները «անոնիմուսների երթ» էին սկսել Ազատության հրապարակից. երթը դեռ չսկսած Մաշտոցի պողոտայում ոստիկանների եւ նրանց միջեւ բախումներ սկսվեցին, հնչեցին պայթյուններ: Դրանից հետո ձերբակալվեցին, կալանավորվեցին հետո ազատազրկման դատապարտվեցին Շանթն ու նրա ընկերները: Նշենք, որ սույն գործով միայն մեկ անձ է պայմանական վաղակետ ազատ արձակվել: Խոսքը Հայկ Հարությունյանի մասին է, որը ազատ է արձակվել սույն թվականի սեպտեմբերին: Այս գործի շրջանակներում այս պահին իրենց պատիժն են կրում Շանթ Հարությունյանը, Վարդան Վարդանյանը, Ավետիս Ավետիսյանը, Ալբերտ Մարգարյանը, Վահե Մկրտչյանը, Լիպարիտ Պետրոսյանը, մյուս՝ 6-ն ազատ են արձակվել: